Birthday Special : ସନି ଦେଓଲ ସମସ୍ତଙ୍କୁ ଲୁଚାଇ କରିଥିଲେ ବିବାହ ! ଲାଇମଲାଇଟ ଠାରୁ ଏଥିପାଇଁ ଦୂରରେ ରୁହନ୍ତି ତାଙ୍କ ପତ୍ନୀ ! - Enews Online\nସନି ଦେଓଲଙ୍କ ଏମିତି ଏକ ବଲିଉଡ ଅଭିନେତା ରୂପରେ ପରିଚିତ ହୋଇଛନ୍ତି, ଯିଏକି ପ୍ରତ୍ୟେକ ଚରିତ୍ରରେ ନିଜକର ନିପୁଣତା ଦେଖାଇପାରିଛନ୍ତି । ତାଙ୍କ କ୍ୟାରିୟରରେ ସେ ଅନେକ ହିଟ୍ ଫିଲ୍ମ ଦେଇଛନ୍ତି, ଯେଉଁଥିରେ ମୁଖ୍ୟତଃ ଗଦର୍, ସଲାଖେ, ଘାୟାଲ ଏବଂ ଦାମିନୀ ଇତ୍ୟାଦି ସାମିଲ ରହିଛି । ଆଜି ଦିନରେ ୧୯ ଅକ୍ଟୋବର ୧୯୫୬ ମସିହାରେ ସନି ଦେଓଲ ପଞ୍ଜାବରେ ଜନ୍ମ ଗ୍ରହଣ କରିଥିଲେ ।\nସନି ଦେଓଲ କେବଳ ନିଜର ଆକ୍ସନ ପାଇଁ ଜଣାଶୁଣା ନୁହଁନ୍ତି ବରଂ ତାଙ୍କର ଉତ୍କୃଷ୍ଟ ଡାଇଲଗ୍ ବିତରଣ କରିବାର ଶୈଳୀ ହେତୁ କୋଟି କୋଟି ଲୋକ ତାଙ୍କର ପ୍ରଶଂସକ ଅଟନ୍ତି । ନିଜର ବ୍ୟକ୍ତିଗତ ଜୀବନକୁ ସେ ସର୍ବଦା ଲାଇମଲାଇଟ ଠାରୁ ଦୂରରେ ରଖିଛନ୍ତି । ବହୁତ କମ ଲୋକ ଜାଣନ୍ତି ଯେ, ସେ ତାଙ୍କ ବିବାହର ବିଷୟକୁ ଦୀର୍ଘ ସମୟ ଧରି ସମସ୍ତଙ୍କ ଠାରୁ ଲୁଚାଇ ରଖିଥିଲେ ।\nବଲିଉଡରେ ଡେବ୍ୟୁ :\nବଲିଉଡ ଅଭିନେତ୍ରୀ ଅମୃତା ସିଂଙ୍କ ସହ ୧୯୮୨ ମସିହାରେ ସନ୍ନି ଦେଓଲ ଫିଲ୍ମ "ବେତାବ" ମାଧ୍ୟମରେ ଫିଲ୍ମ ଜଗତରେ ପ୍ରବେଶ କରିଥିଲେ । ୯୦ ଦଶକରେ ପହଞ୍ଚିବା ବେଳକୁ ସନ୍ନି ଦେଓଲ ବଲିଉଡରେ ନିଜକୁ ଜଣେ ଶ୍ରେଷ୍ଟ, ଅଭିଜ୍ଞ ଓ ପ୍ରତିଷ୍ଠିତ ଅଭିନେତା ରୂପେ ପ୍ରସିଦ୍ଧି ଲାଭ କରିସାରିଥିଲେ । ୧୯୯୦ ମସିହାରେ ଯେତେବେଳେ ସନ୍ନି ଦେଓଲଙ୍କ ଫିଲ୍ମ "ଘାୟଲ" ରିଲିଜ୍ ହୋଇଥିଲା, ଏହି ଫିଲ୍ମରେ ତାଙ୍କୁ ବହୁତ ପ୍ରଶଂସା ମିଳିଥିଲା   । ଫିଲ୍ମ ଫେୟାର ସହିତ ଜାତୀୟ ପୁରସ୍କାରରେ ମଧ୍ୟ ସନ୍ନି ଦେଓଲଙ୍କୁ ସମ୍ମାନିତ କରାଯାଇଥିଲା । କେବଳ ଏତିକି ନୁହେଁ, ୨୦୦୧ ମସିହାରେ ତାଙ୍କ ଫିଲ୍ମ 'ଗଦରଃ ଏକ ପ୍ରେମ କଥା' ଏତେ ଭଲ ଥିଲା ଯେ, ଏହା ତାଙ୍କ କ୍ୟାରିୟରର ସବୁଠାରୁ ବଡ ସୁପରହିଟ ଫିଲ୍ମ ହୋଇଗଲା । ପ୍ରେକ୍ଷାଳୟରୁ ଅନେକ ସପ୍ତାହ ଧରି ଏହି ଫିଲ୍ମଟି ଚାଲୁରହିଥିଲା ।\nଲୁଚାଇ ରଖିଥିଲେ ଏହି କଥା :\nସନ୍ନି ଦେଓଲଙ୍କ ବିବାହ ୧୯୮୪ ମସିହାରେ ପୂଜା ନାମକ ଜଣେ ଏନଆରଆଇ ଝିଅ ସହିତ ହୋଇଥିଲା । ଅବଶ୍ୟ, ଏହି ଦୁଇଜଣଙ୍କୁ ଏକାଠି ବହୁତ କମ ଦେଖାଯାଇଛି । ଏପରିକି ସନ୍ନି ଦେଓଲଙ୍କ ପତ୍ନୀଙ୍କ ଫୋଟ ମଧ୍ୟ ଇଣ୍ଟରନେଟରେ କମ ହିଁ ଦେଖିବାକୁ ମିଳିଥାଏ । ଏହା କୁହାଯାଏ ଯେ, ସନ୍ନି ଦେଓଲଙ୍କୁ ତାଙ୍କ ପରିବାର ଏହି ପରାମର୍ଶ ଦେଇଥିଲେ ଯେ ସେ ତାଙ୍କ ବିବାହକୁ ଗଣମାଧ୍ୟମର ଆଲୋକରୁ ଲୁଚାଇ ରଖିବା ଉଚିତ । ଯଦି ସେ ଏମିତି କରନ୍ତି, ଏହା ଦ୍ବାରା ତାଙ୍କୁ ଅଧିକ ଲୋକପ୍ରିୟତା ହାସଲ କରିବାରେ ସାହାଯ୍ୟ ମିଳିବ ।\nସନ୍ନି ଦେଓଲ ଯେତେବେଳେ ଫିଲ୍ମ "ବେତାବ"ର ସୁଟିଂ କରୁଥିଲେ, ସେତେବେଳେ ଅମୃତା ସିଂଙ୍କ ସହ ତାଙ୍କ ସମ୍ପର୍କର ଖବର ଖୁବ୍ ଉଚ୍ଚ ସ୍ତରରେ ପହଞ୍ଚି ଯାଇଥିଲା । ଏପରି କୁହାଯାଉଥିଲା ଯେ, ଉଭୟଙ୍କ ମଧ୍ୟରେ କିଛି ଚାଲିଛି । ଉଭୟଙ୍କ ମଧ୍ୟରେ ସମ୍ପର୍କର କଥା ଯେତେବେଳେ ଅଧିକ ହେବାକୁ ଲାଗିଲା ସେତେବେଳେ ଅମୃତା, ସନ୍ନିଙ୍କ ବିବାହ ବିଷୟରେ ଜାଣିବାକୁ ପାଇଲେ । ଏଭଳି ପରିସ୍ଥିତିରେ ଅମୃତା ସିଂଙ୍କ ସହ ସନ୍ନି ଦେଓଲଙ୍କ ସମ୍ପର୍କ ସମାପ୍ତ ହୋଇଥିଲା । ତା'ପରେ ଅମୃତା ସିଂ ବଲିଉଡ ଅଭିନେତା ସୈଫ ଅଲି ଖାନଙ୍କ ପ୍ରେମରେ ପଡ଼ି ଉଭୟ ବିବାହ କରିଥିଲେ ।\nକୌଣସି କଳଙ୍କ ଲାଗି ନାହିଁ :\nଯେତେବେଳେ ସନ୍ନି ଦେଓଲ ତାଙ୍କ କ୍ୟାରିୟରର ଦ୍ୱିତୀୟ ଫିଲ୍ମ ଅର୍ଜୁନରେ କାମ କରୁଥିଲେ, ବଲିଉଡ ଅଭିନେତ୍ରୀ ଡିମ୍ପଲ କାପାଡିଆଙ୍କ ସହ ତାଙ୍କ ନାମ ମଧ୍ୟ ଯୋଡ଼ା ହୋଇଥିଲା । କୁହାଯାଏ ଯେ ଡିମ୍ପଲ କାପାଡିଆ ବିବାହର କିଛି ବର୍ଷ ପରେ ରାଜେଶ ଖାନ୍ନାଙ୍କ ଠାରୁ ଅଲଗା ହୋଇଥିଲେ । ତଥାପି ସନ୍ନି ଦେଓଲ କିମ୍ବା ଡିମ୍ପଲ ଏହି କଥାକୁ କେବେ ବି ସ୍ବୀକାର କରିନଥିଲେ । ୨୦୧୭ ମସିହାରେ ସନ୍ନି ଦେଓଲଙ୍କ ଏକ ଭିଡିଓ ମଧ୍ୟ ପ୍ରଦର୍ଶିତ ହୋଇଥିଲା, ଯେଉଁଥିରେ ସନ୍ନି ଦେଓଲ ଏବଂ ଡିମ୍ପଲ କାପାଡିଆ ଲଣ୍ଡନରେ ପରସ୍ପରର ହାତ ଧରିଥିବାର ନଜର ଆସିଥିଲେ । ତେବେ ଏହା କେବଳ ଏକ ଫିଲ୍ମର ଦୃଶ୍ୟ ଥିଲା । ଦୁହିଁଙ୍କ ସମ୍ପର୍କ କେବେ ଅଧିକାରିକ ଭାବେ ନିଶ୍ଚିତ ହୋଇନଥିଲା ।
